સિમોનાએ એક લેખ લખ્યો અને લોકોને સાઈકલ આપવા માટેની અપિલ કરી. તેમજ તેના માટે લોકોને પ્રોત્સાહિત પણ કર્યા. ત્યારબાદ હેમંતે પણ આ લેખ અન્ય મિત્રોને બતાવ્યો. બીજા દિવસે એક મહિલાએ તેમને ફોન કર્યો અને સાઈકલ તો ન આપી પરંતુ રૂપિયા 3 હજાર આપ્યા. ત્યારબાદ હેમંતે પાછું વાળીને જોયું નથી. લોકો તેને જૂની સાઈકલ આપવા માટે આગળ આવવા લાગ્યા. લોકો પાસેથી મળી રહેલા આવા પ્રતિસાદથી હેમંત પણ હેરાન હતા. હવે લોકો તેમને સાઈકલ આપવા માટે આગળ તો આવતા હતા પરંતુ તે કામમાં સૌથી મોટી તકલીફ એ હતી કે લોકો પાસેથી સાઈકલ લેવી અને તેને રિપેર કરાવીને જરૂરીયાતમંદ લોકો સુધી પહોંચાડવી. એટલું જ નહીં, સાઈકલને ગામ સુધી લઈ જવી તે પણ એક મોટો પડકાર હતો. તેના માટે હેમંતે એક સાઈકલ મિકેનિકને પોતાની સાથે લીધો. હેમંત અને સાઈકલ મિકેનિક બંને સાઈકલ એકઠી કરતાં અને તેને લાવીને પોતાની સોસાયટીમાં ઊભી રાખી દેતા.